Държавен вестник, бр. 29, 2013 г., стр. 55

БРОЙ  29	
Д Ъ Р Ж А В Е Н  В Е С Т Н И К 	
СТР.  55  
МИНИСТЕРСТВО 
НА ВЪТРЕШНИТЕ РАБОТИ
МИНИСТЕРСТВО  
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
ИНСТРУКЦИЯ № Із-547 
от 11 март 2013 г.
за условията и реда за дейността на дирекция 
„Специална куриерска служба“ на Министер-
ството на вътрешните работи по осигуряване 
на военна пощенска свръзка при бедствия, 
при въвеждане на режим „военно положение“ 
или „положение на война“
Раздел I
Общи положения
Чл. 1. (1) С тази инструкция се определят 
условията и редът за дейността на дирекция 
„Специална куриерска служба“ (ДСКС) на 
Министерството на вътрешните работи (МВР) 
по приемане, сортиране, описване, съхранение, 
пренасяне и доставяне на кореспонденция, 
съдържаща класифицирана информация, при 
бедствия и осигуряване на военна пощенска 
свръзка при „военно положение“ или „поло­
жение на война“. 
(2) За осъществяване на дейността по 
ал. 1 ДСКС – МВР взаимодейства с Минис­
терството на транспорта, информационните 
технологии и съобщенията (МТИТС), Ми­
нистерството на отбраната (МО) и Държавна 
агенция „Национална сигурност“ (ДАНС). 
Чл. 2. Целта на инструкцията е да се осигу­
ри ефективност при изпълнение на дейността 
по чл. 1.
Чл. 3. Дейността по приемане, сортиране, 
описване, съхранение, пренасяне и доставяне 
на кореспонденция, съдържаща класифицира­
на информация, при бедствия и осигуряване 
на военна пощенска свръзка при „военно 
положение“ или „положение на война“ се 
осъществява от ДСКС – МВР. 
Чл. 4. (1) Министерството на отбраната и 
МТИТС подпомагат дейността на ДСКС – МВР 
при бедствия и при „военно положение“ или 
„положение на война“ чрез планиране на ме­
роприятия и разчети в плановете си за защита 
при бедствия и за привеждане в готовност за 
работа във военно време.
(2) Плановете за мероприятията и разчетите 
по ал. 1 се предоставят на ДСКС – МВР за 
планиране на дейността є.
(3) При настъпили структурни промени 
в МВР, МТИТС и МО министерствата сво­
евременно си предоставят информация за 
коригиране на планираните мероприятия и 
изготвените разчети по ал. 1.
Раздел II
Дейност по приемане, сортиране, описване, 
съхранение, пренасяне и доставяне на ко-
респонденция, съдържаща класифицирана 
информация, при бедствия
Чл. 5. (1) Дейността на ДСКС – МВР по 
приемане, сортиране, описване, съхранение, 
пренасяне и доставяне на кореспонденция, 
съдържаща класифицирана информация, при 
бедствия се извършва във взаимодействие с 
МТИТС, осъществявано съгласно Закона за 
защита при бедствия, Националния план за 
защита при бедствия и разработените пла­
нове за действие при извънредни ситуации и 
защита при бедствия.
(2) При бедствия оповестяването и обме­
нът на информация се извършват съгласно 
стандартни оперативни процедури за коорди­
ниране структурите на единната спасителна 
система между Националния оперативен 
център на Главна дирекция „Пожарна без­
опасност и защита на населението“ – МВР 
(ГДПБЗН – МВР), оперативните дежурни 
на МТИТС и дежурните по управление на 
„Единната електронна съобщителна мрежа 
на държавната администрация и за нуждите 
на националната сигурност“.
Чл. 6. Дейността по приемане, сортиране, 
описване, съхранение, пренасяне и доставяне 
на кореспонденция, съдържаща класифицира­
на информация, при бедствия се организира 
и извършва съгласно план за действие при 
извънредни ситуации и за защита при бед­
ствия, разработен от ДСКС – МВР.
Чл. 7. (1) Дейността на ДСКС – МВР по 
приемане, сортиране, описване, съхранение, 
пренасяне и доставяне на кореспонденция, 
съдържаща класифицирана информация, в зо­
ната на бедствие се извършва чрез изпълнение 
на основни и резервни маршрути, определени 
със заповед на директора на дирекцията.
(2) При невъзможност за използване на 
основните и резервните маршрути по ал. 1 
приемането, сортирането, описването, съх­
ранението, пренасянето и доставянето на 
кореспонденцията, съдържаща класифицирана 
информация, се съгласува с оперативните 
центрове на столичното или съответното 
областно управление на ГДПБЗН – МВР за 
установяване на пътищата за обхождане на 
зоната на бедствието и за определяне на без­
опасни обходни маршрути за придвижване на 
куриерските екипи.
Чл. 8. (1) Министерството на транспорта, 
информационните технологии и съобщения­
та оказва съдействие на МВР за изпълнение 
на маршрутите на куриерските екипи на 
ДСКС – МВР, като при необходимост извърш­
ва тяхното транспортно осигуряване в зоните 
на бедствия и извънредни ситуации.